ఆండ్రి బెరెంజర్

ఆండ్రి రాఫెలో బెరెంజర్ ( సింహళం : Andri berenger; జననం 29 ఆగస్ట్ 1991) శ్రీలంక క్రికెట్ ఆటగాడు. ఆయన యునైటెడ్ అరబ్ ఎమిరేట్స్, ఖతార్ తరపున ఆడిన కుడిచేతి వాటం బ్యాట్స్‌మన్. 

వ్యక్తిగత జీవితం
ఆండ్రి బెరెంజర్ 1991 ఆగస్టు 29న కొలంబోలో జన్మించాడు. ఆయన తండ్రి కెన్‌హామ్ బెరెంజర్ శ్రీలంక బాక్సింగ్ ఛాంపియన్. ఆండ్రి బెరెంజర్లో కొలంబోని సెయింట్ పీటర్స్ కళాశాలలో చేరడానికి స్పోర్ట్స్ స్కాలర్‌షిప్ పొందే ముందు బహ్రెయిన్‌లో జరిగిన అండర్-15 గల్ఫ్ కప్‌లో క్రికెట్‌లో యుఎఇకి ప్రాతినిధ్యం వహించాడు.  
క్రికెట్ కెరీర్
శ్రీలంక
ఆండ్రి బెరెంజర్ న్యూజిలాండ్‌లో జరిగిన 2010 అండర్-19 క్రికెట్ ప్రపంచ కప్‌లో శ్రీలంక జాతీయ అండర్-19 క్రికెట్ జట్టుకు ప్రాతినిధ్యం వహించాడు. 

బెరెంజర్ డిసెంబర్ 2008లో మొరాటువా స్పోర్ట్స్ క్లబ్‌తో జరిగిన లిస్ట్ ఎ మ్యాచ్‌లో సీదువా రాడోలువా తరపున తన క్రికెట్ అరంగేట్రం చేసి అదే వారంలో 2008-09 ప్రీమియర్ ఛాంపియన్‌షిప్‌లో ఆ జట్టు తరపున ఒక్క ఫస్ట్-క్లాస్ మ్యాచ్ ఆడాడు.

బెరెంజర్ తరువాత సింహళీస్ స్పోర్ట్స్ క్లబ్, కొలంబో క్రికెట్ క్లబ్ తరపున ఆడాడు.
యునైటెడ్ అరబ్ ఎమిరేట్స్
ఆండ్రి బెరెంజర్ 2014 నవంబర్ 28న ఆఫ్ఘనిస్తాన్‌పై యునైటెడ్ అరబ్ ఎమిరేట్స్ తరపున తన వన్డే అంతర్జాతీయ అరంగేట్రం చేశాడు. ఆయన ఆస్ట్రేలియా, న్యూజిలాండ్‌లో జరిగిన 2015 క్రికెట్ ప్రపంచ కప్‌లో యుఎఇ తరపున ప్రాతినిధ్యం వహించాడు.

ఖతార్
ఆండ్రి బెరెంజర్ అక్టోబర్ 2021లో 2021 ఐసీసీ పురుషుల టీ20 ప్రపంచ కప్ ఆసియా క్వాలిఫైయర్‌లో గ్రూప్ ఏ మ్యాచ్‌ల కోసం ఖతార్ ట్వంటీ20 అంతర్జాతీయ (టీ20ఐ) జట్టులో చోటు దక్కించుకున్నాడు. ఆయన 23 అక్టోబర్ 2021న బహ్రెయిన్‌పై ఖతార్ తరపున తన టీ20ఐ అరంగేట్రం చేశాడు.
మూలాలు

వర్గం:1991 జననాలు
వర్గం:క్రికెట్ క్రీడాకారులు
వర్గం:శ్రీలంక వ్యక్తులు
వర్గం:శ్రీలంక క్రీడాకారులు
వర్గం:జీవిస్తున్న ప్రజలు
వర్గం:శ్రీలంక క్రికెట్ క్రీడాకారులు
వర్గం:శ్రీలంక టీ20 క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు